b'\n_START_ARTICLE_\nUnion-Bank\n_START_PARAGRAPH_\nUnion-Bank er en tysk lokalbank syd for gr\xc3\xa6nsen. Banken har hoveds\xc3\xa6de i Storegade i Flensborg og driver filialer i det sydlige Flensborg, i Harreslev, Kappel og Slesvig by._NEWLINE_Banken blev etableret som Spare- og L\xc3\xa5nekassen for Flensborg og Omegn i oktober 1875 med en garantikapital p\xc3\xa5 10.000 tyske mark. Bag oprettelsen stod blandt andet den dansk-sydslesvigske rigsdagspolitiker Gustav Johannsen. I 1927 fusionerede byens danske sparekasse med en anden dansk bank i Flensborg til den nuv\xc3\xa6rende Union Bank. I 2005 havde banken et resultat p\xc3\xa5 998.912 euro f\xc3\xb8r skat og besk\xc3\xa6ftigede 70 ansatte._NEWLINE_Bankhuset i Storegade var i tidsrummet fra 1844 til 1939 Nationalbankens filial i Flensborg .'